CELEX: 62017TA0331
Language: sk
Date: 2019-07-12 00:00:00
Title: Vec T-331/17: Rozsudok Všeobecného súdu z 12. júla 2019 — Steifer/EHSV („Verejná služba — Úradníci — Dôchodky — Právo na dôchodok nadobudnuté pred nástupom do služby Únie — Prevod do režimu Únie — Započítanie odpracovaných rokov — Vrátenie sumy zodpovedajúcej právom na dôchodok, ktoré neboli zohľadnené v systéme Únie výpočtu odpracovaných rokov na účely dôchodku — Neexistencia nových a podstatných skutočností — Neexistencia ospravedlniteľného omylu — Zodpovednosť — Neprípustnosť“)

30.9.2019   
            
            
               SK
            
            
               Úradný vestník Európskej únie
            
            
               C 328/44
            
         
      Rozsudok Všeobecného súdu z 12. júla 2019 — Steifer/EHSV
      (Vec T-331/17) (1)
      
      („Verejná služba - Úradníci - Dôchodky - Právo na dôchodok nadobudnuté pred nástupom do služby Únie - Prevod do režimu Únie - Započítanie odpracovaných rokov - Vrátenie sumy zodpovedajúcej právom na dôchodok, ktoré neboli zohľadnené v systéme Únie výpočtu odpracovaných rokov na účely dôchodku - Neexistencia nových a podstatných skutočností - Neexistencia ospravedlniteľného omylu - Zodpovednosť - Neprípustnosť“)
      (2019/C 328/48)
      Jazyk konania: francúzština
      
         Účastníci konania
      
      
         Žalobca: Guy Steifer (Brusel, Belgicko) (v zastúpení: M.-A. Lucas a M. Bertha, avocats)
      
         Žalovaný: Európsky hospodársky a sociálny výbor (v zastúpení: M. Pascua Mateo, K. Gambino a L. Camarena Januzec, splnomocnení zástupcovia, za právnej pomoci M. Troncoso Ferrer a F. M. Hislaire, advokáti)
      
         Predmet veci
      
      Návrh podaný na základe článku 270 ZFEÚ po prvé na zrušenie rozhodnutia riaditeľa ľudských a finančných zdrojov EHSV z 21. októbra 2002, ktorým sa zamieta žiadosť žalobcu z 2. októbra 2002 o vrátenie nezapočítanej časti jeho práv na dôchodok prevedených do systému Európskej únie spolu s úrokmi a rozhodnutie uvedeného riaditeľa č. 360/03 A z 15. decembra 2003 o stanovení jeho práv na dôchodok, po druhé na uloženie povinnosti EHSV vrátiť žalobcovi dlžnú sumu, ktorú Office national des pensions (Štátny dôchodkový úrad, Belgicko) periodicky od 1. januára 2004 odvádzal EHSV, a to z dôvodu prevodu týchto práv, a mesačne sumu uvedenej periodickej dlžnej sumy, ktorá bude v budúcnosti vyplatená, a po tretie na náhradu škody, ktorá bola žalobcovi údajne spôsobená v dôsledku jedného z dôvodov uvedeného rozhodnutia, ktorým ho tento riaditeľ nesprávne informoval, že nemá nárok na nijaký belgický dôchodok
      
         Výrok rozsudku
      
      
                  1.
               
               
                  Žaloba sa zamieta ako neprípustná.
               
            
                  2.
               
               
                  Pán Guy Steifer je povinný nahradiť trovy konania.
               
            
         (1)  Ú. v. EÚ C 231, 17.7.2017.